Simonyi Imre (költő)

Simonyi Imre (eredeti neve: Szmola Imre) (Simonyifalva (ma Románia, Arad megye), 1920. szeptember 14. – Gyula, 1994. február 10.), József Attila-díjas (1974) költő.

Életpályája

1926-ban édesanyjával Gyulára települtek át. 1940-ben itt érettségizett. 1940–1944 között tisztviselő, „szellemi ínségmunkás”; a nevét Simonyira változtatta. 1943-ban a bevonulás megtagadása miatt hadbíróság elé került. 1944 szeptemberében a katonai behívó elől elrejtőzött. 1945–1949 között az Alföld című újság szerkesztője volt. 1946–1949 között a Gyulai Kis Újság felelős szerkesztője volt. 1949-ben az újság megszűntével munka nélkül maradt. 1952–1956 között segédmunkás, napszámos Budapesten. 1956–1957 között a Gyulai Hírlap felelős szerkesztője lett. 1956. december 17-én „ellenforradalmi” tevékenységéért letartóztatták, majd Kistarcsára internálták. 1957 elején figyelmeztetéssel szabadon bocsátották; ezután ismét Budapesten lett segédmunkás. 1967-ben visszaköltözött Gyulára. 1985-ben csaknem 30 éves szilencium után a Békés Megyei Népújság közölte Kohán György című versét.

Kötetei
 1956 – Tisztességes írás
 1962 – Önéletrajz helyett
 1966 – Ne sírjatok
 1970 – Hatodnapon
 1978 – Gyulai krétarajzok
 1980 – Forgácsok egy fakeresztről
 1984 – Két szerelem
Különvélemény. Válogatott versek; Szépirodalmi, Bp., 1986
 1989 – Ember Gedeon jegyzeteiből (prózai művek)
 1990 – Világ és nézet 
 Az öröm hiányzott. A szerző válogatása életművéből; Trikolor–Intermix, Bp.–Ungvár, 1994 (Örökségünk)
 A költő törvénye. Készült a költő születésének 75. évfordulójára; vál., összeáll. Vaszkán Erzsébet és Dancs László; Békés Megyei Levéltár, Gyula, 1995
 Szemközt s háttal. Válogatott versek és prózai írások; vál., szerk. Krasznahorkai Géza; Concord Media, Arad, 2006 (Irodalmi jelen könyvek)
 Költő, az innenső parton; Concord Media, Arad 2008 (Irodalmi jelen könyvek)
Sarusi Mihály: Innen a rácson. Simonyi Imre, Ördögh Szilveszter, Körmendi Lajos és Nagy Gáspár küldeményei. Levelesládámból I.; Corvinka Könyvek, Békéscsaba, 2017

Díjai
 1974 – József Attila-díj II. fokozata
 1980 – A Munka Érdemrend ezüst fokozata
 1987 – Artisjus-díj
 1988 – a Művészeti Alap díja
 1991 – Déry Tibor-díj
 1991 – Gyula díszpolgára

Emlékezete
 Simonyi Imre szavalóverseny (Gyula)
 Emlékszoba (Gyula)
 Emlékház (Simonyifalva)
 Köztéri szobor (Gyula)
 Simonyi Imre Általános Iskola (Simonyifalva, 2004–)
 Regionális Simonyi Napok (Simonyifalva, 2003–)
 Sarusi Mihály: Simonyi a legnagyobb? Ua: Szökőélet. Miskolc, 1997. 33-40.
 Sarusi Mihály: Simonyitól Simonyiig. Ua: Petőfi: más. Misk.-Szoln. 2002. 86-111.

Jegyzetek

Források 
 Simonyi Imre - A magyar irodalom története 1945–1975

További információk
 Csibra István: Ember Gedeon alias Simonyi Imre (monográfia) 
 A két Simonyi. Simonyifalva 120 éves (Simonyi József, Simonyi Imre); szerk. Hevesi József; Simonyi Társaság, Arad–Gyula, 2002
Rajongás vagy szereptévesztés. Simonyi Imre és Márai Sándor kapcsolatáról; szerk. Békés Ferenc; Ababook, Bp., 2005
 Rajongás vagy szereptévesztés. Simonyi Imre és Márai Sándor kapcsolatáról; szerk. Békés Ferenc; jav., bőv. kiad.; Békés Ferenc, Bp., 2012
Sarusi Mihály: Simonyitól Simonyiig. Három kurta beszély a vég-gyulai költőről; Magyar Téka Erkel Sándor Könyvesház, Békéscsaba, 2012
 Csibra István: Simonyi Imre pályaképe; 2. bőv. kiad.; Concord Media Jelen, Arad, 2014 (Irodalmi jelen könyvek)

Magyar költők
József Attila-díjasok
Déry Tibor-díjasok
Gyulaiak
Családi nevüket magyarosított személyek
1920-ban született személyek
1994-ben elhunyt személyek
Gyula díszpolgárai